laion/Wikipedia-Exotic huggingface dataset:
ბუტენები

ბუტენები, ბუტილენები — უჯერი ნახშირწყალბადები ფორმულით C 4 H 8 {\displaystyle {\ce {C4H8}}} . ბუტენები უფერო აირებია. ცნობილია ბუტენების ოთხი იზომერი: ბუტენები კარგად იხსნება ორგანულ გამხსნელებში, წყალში კი — ძალიან მცირედ. აქვს ალკენების ყველა თვისება. ჰაერთან 1,7-9% ბუტენების ნარევი ფეთქებადსაშიშია. ბუტენებს იყენებენ ბუტადიენის, ბუტილკაუჩუკის (ოპანოლი), პოლიიზობუტილენის, იზოოქტანის და სხვათა მისაღებად. ქართული საბჭოთა ენციკლოპედია, ტ. 2, თბ., 1977. — გვ. 589. 1,3-ბუტადიენი ალკენი ბუტენები - უნივერსალური ენციკლოპედიური ლექსიკონი www.nplg.gov.ge MSDS for isobutylene დაარქივებული 2007-03-11 საიტზე Wayback Machine. (ინგლისური)
კონგი: თავის ქალის კუნძული

კონგი: თავის ქალის კუნძული (ინგლ. Kong: Skull Island) — 2017 წლის ფილმი, გადაღებული რეჟისორ ჯორდან ვოგტ-რობერტსის მიერ, დენ გილროის, მაქს ბორენსტაინის და დერეკ კონოლის სცენარის მიხედვით, ჯონ გეტინსის ამბის მიხედვით. იგი არის კინგ კონგის სერიის ახლად გაშვება და Legendary-ს MonsterVerse-ის სერიის მეორე ფილმი. როლებს ასრულებენ ტომ ჰიდლსტონი, სემიუელ ლეროი ჯექსონი, ჯონ გუდმენი, ბრი ლარსონი, ძინ ტიანი, ტობი კებელი, ჯონ ორტიზი, კორი ჰოუკინსი, ჯეისონ მიჩელი, ში უიგემი, თომას მანი, ტერი ნოტერი და ჯონ კრისტოფერ რაილი. სიუჟეტის მიხედვით, მეცნიერები და ვიეტნამის ომის ვეტერანები მოგზაურობენ წყნარი ოკეანის ერთ-ერთ კუნძულზე და ხვდებიან გიგანტურ გორილა კონგს. ფილმის გადაღება დაიწყო 2015 წლის 19 ოქტომბერს, ჰავაის კუნძულებზე და ვიეტნამის სხვადასხვა კუთხეებში. მისი პრემიერა გაიმართა 2017 წლის 28 თებერვალს, ლონდონის Odeon Leicester Square-ში. ფილმი გამოვიდა 2017 წლის 10 მარტს, 2D, 3D, IMAX 3D და Dolby Cinemas-ის ფორმატებში. კრიტიკოსებმა მას მაღალი შეფასება მისცეს, ხოლო შემოსავალმა 566.7 მილიონ აშშ დოლარს გადააჭარბა (185 მილიონის ბიუჯეტით). ოფიციალური საიტი „კონგი: თავის ქალის კუნძული“ — კინოფილმების ინტერნეტ-მონაცემთა ბაზა (ინგლისური) ↑ Kong: Skull Island (12A). British Board of Film Classification. ↑ ‘Kong: Skull Island’ Hopes To Leave Huge Footprint At Global B.O. In Face Of ‘Logan’s Wrath. Deadline.com. ციტირების თარიღი: February 16, 2017. ↑ 3.0 3.1 კონგი: თავის ქალის კუნძული (2017). ციტირების თარიღი: 10 ივლისი, 2017.
Novum (ალბომი)

Novum — ინგლისური როკ-ჯგუფ Procol Harum-ის მეთორმეტე სტუდიური ალბომი. გამოიცა 2017 წლის 21 აპრილს და არის ჯგუფის პირველი ახალი ნამუშევარი 14 წლიანი სტუდიური შესვენების შემდეგ, აგრეთვე პირველი კით რაიდის ტექსტების გარეშე. მუსიკა - გერი ბრუკერი, ჯოშ ფილიპსი და ჯეფ უაიტჰორნი; ტექსტები - პიტ ბრაუნი და გერი ბრუკერი. I Told On You (ბრუკერი / ბრაუნი / ფილიპსი) - 5:32 Last Chance Motel (ბრუკერი / ბრაუნი / ფილიპსი) - 4:48 Image of the Beast (ბრუკერი / ბრაუნი / ფილიპსი, უაიტჰორნი) - 4:56 Soldier (ბრუკერი / ფილიპსი) - 5:28 Don't Get Caught (ბრუკერი / ბრაუნი / ფილიპსი) - 5:12 Neighbour (ბრუკერი / ბრაუნი / ფილიპსი) - 2:46 Sunday Morning (ბრუკერი / ბრაუნი / ფილიპსი) - 5:28 Businessman (ბრუკერი / ბრაუნი / ფილიპსი) - 4:44 Can't Say That (ბრუკერი / ბრაუნი / ფილიპსი) - 7:13 The Only One (ბრუკერი / ბრაუნი / ფილიპსი) - 6:10 Somewhen (ბრუკერი) - 3:47 ↑ Munro, Scott. (2 თებერვალი 2017) Procol Harum to release new album in აპრილი. TeamRock.com. ციტირების თარიღი: 7 მარტი 2017.[მკვდარი ბმული] ↑ Dennis Weinreich. (15 მარტი 2017) Novum • how, when and where .... ProcolHarum.com. ციტირების თარიღი: 20 მარტი 2017. ↑ AllMusic-ის მიმოხილვა ↑ Procol Harum To Release First New Studio Album In 14 Years. Blabbermouth.net (31 იანვარი 2017). ციტირების თარიღი: 7 მარტი 2017. ↑ "Offiziellecharts.de – Procol Harum – Novum" (გერმანულად). GfK Entertainment Charts. წაკითხვის თარიღი 28 აპრილი 2017. ↑ "Procol Harum – Novum". Swisscharts.com. Hung Medien. წაკითხვის თარიღი 3 მაისი 2017.
გოგონა სლაიდიდან

გოგონა სლაიდიდან — ქართული კომედიურ, დრამატული ფილმი რომელიც კინოკომპანია „სლაიდმა“ გადაიღო 2003 წელს. ყურადღება!  ქვემოთ მოყვანილია სიუჟეტის და/ან დასასრულის დეტალები. ზუზუ წარუმატებელი ბიზნესმენია, „იბერია ბიზნესჯგუფის“ მფლობელი და ხელმძღვანელი. ზუზუს ახლო ურთიერთობა აქვს სარეკლამო და სამოდელო ინდუსტრიის წარმომადგენლებთან, ელიტურ წრეში ტრიალებს და განებივრებულია ქალების ყურადღებით, თუმცა არსებობს გოგო რომელსის გამოც შეუძლია ზუზუ დიდ რისკზე წავიდეს და შეცვალოს ყველაფერი მასში რათა მოიპოვოს საყვარელი ქალბატონის გული. ზუზუ ბეჟაშვილი - ზაზა, ბიზნესმენი ნათია ახვლედიანი - ნათია პაატა პაპუაშვილი - ნიკუშა ნანიკო ხაზარაძე - ნანიკო ზურაბ ყიფშიძე - ნათიას მამა ეკა ჩხეიძე - ნათიას დედა მერაბ სანოძე - სანო ქეთი ციმაკურიძე - ქეთუსია მარიამ ჩხიკვიშვილი მარიამი ნინი ნებიერიძე - ნინი ანი ჯორბენაძე - ანი თაი სამხარაძე - თაი გვანცა დარასელია - გვანცა თეა აგლაძე - თეა კრისტი ყიფშიძე - კრისტი ნათია მაქაცარია - ნათია დონარა გვრიტიშვილი - თინა „გოგონა სლაიდიდან“ [დაარქივებული] — ეროვნული ფილმოგრაფია „გოგონა სლაიდიდან“ — კინოფილმების ინტერნეტ-მონაცემთა ბაზა (ინგლისური)
გიორგი ქანთარია

გიორგი ქანთარია (დ. 27 აპრილი, 1997, ზუგდიდი) — ქართველი ფეხბურთელი, განჯის საფეხბურთო კლუბ „კაპაზის“ მცველი. ფეხბურთის თამაში დაიწყო ზუგდიდის „ბაიას“ საფეხბურთო სკოლაში. მისი პირველი მწვრთნელებიიყვნენ ოთარ ძალამიძე და მამუკა ჩაჩუა. 14 წლის ასაკში გადავიდა „დინამო თბილისის“ აკადემიაში. საქართველოს 17 წლამდელთა ჩემპიონატის 2013-14 წლების სეზონში მისმა გუნდმა დაიკავა მეორე ადგილი. 2014–15 წლების სეზონში დაწინაურდა 19 წლამდელთა გუნდში და ქვეყნის ჩემპიონი გახდა. 2015 წელს დაბრუნდა „ზუგდიდში“ და ძირითად გუნდში ითამაშა 19 მატჩი, 18 ძირითად შემადგენლობაში, შეუცვლელად. 2016 წლის გარდამავალ ჩემპიონატში ჩაატარა 5 მატჩი. სეზონის დასრულების შემდეგ „ზუგდიდი“ უმაღლესი ლიგიდან დაქვეითდა, ქანთარიამ კლუბი თავისუფალი აგენტის სტატუსით დატოვა. 2017 წლის მარტში სინჯებზე იმყოფებოდა გროდნოს „ნემანში“. კონტრაქტის გაფორმებამდე გიორგიმ სამი ამხანაგური შეხვედრა ჩაატარა, სულ მინდორზე 213 წუთი დაჰყო. მარტშივე კლუბში ოფიციალურად ჩაირიცხა. ბელარუსის პრემიერლიგის 2017 წლის სეზონის პირველი 3 მატჩი შეუცვლელად ჩაატარა, მისმა გუნდმა 2 თამაში მოიგო, ხოლო 1 ფრედ დაასრულა. Transfermarkt Soccerway ФК «Неман» ↑ „ზუგდიდიდან“ „ნემანში“ — გიორგი ქანთარია მეხუთე ქართველია ბელორუსის ჩემპიონატში // sportall.ge
ჰაბსბურგ-ლოთარინგიის დინასტია

ჰაბსბურგ-ლოთარინგიის დინასტია (გერმ. Haus Habsburg-Lothringen) — დინასტია, რომელიც მართავდა საღვთო რომის იმპერიას, ავსტრიის იმპერიასა და ავსტრია-უნგრეთს 1765-1918 წლებში. სათავე დაედო 1740 წელს, ლოთარინგიის დინასტიის წარმომადგენლისა და საღვთო რომის იმპერატორის, ფრანც I შტეფანისა და მარია ტერესია ჰაბსბურგის ქორწინებით. მათი ვაჟი, იოზეფ II ამ გვარის პირველი მატარებელი გახდა. დინასტიის წარმომადგენლები ასევე მართავდნენ ხორვატიას, ბოჰემიას, სერბეთს, ლუქსემბურგსა და იტალიურ საჰერცოგოებს. (ტოსკანა, პარმა და მოდენა) იოზეფ II ლეოპოლდ II ფრანც II ფრანც II ფერდინანდ I ფრანც იოზეფ I კარლ I ლოთარინგიის დინასტია ლოთარინგიის ჰერცოგები FAMILIE DER GERHARDINER/ADALHARDEN GRAFEN VON PARIS FAMILIE DER MATFRIEDE
ედვარდ ჰეილი

ედვარდ ევერეტ ჰეილი (ინგლ. Edward Everett Hale; დ. 3 აპრილი, 1822 — გ. 10 ივნისი, 1909) — ამერიკელი ავტორი, ისტორიკოსი და პასტორი, ამერიკის რევოლუციური ომის ჯაშუშის, ნათან ჰეილის შვილთაშვილი. ცნობილია მოთხრობით „უსამშობლო კაცი“, რომელიც ამერიკის სამოქალაქო ომის დროს ჩრდილოელთა მხარდასაჭერად დაიბეჭდა Atlantic Monthly-ში. ჰეილი წერდა მოთხრობებს, ესეებს, მემუარებს. იყო გულისხმიერი და გონიერი კრიტიკოსი — პირველად გამოეხმაურა გულთბილად უოლტ უიტმენი-ს წიგნს „ბალახის ფოთლები“. ჰეილის მწერლური თვითმყოფადობა მკაფიოდ გამოვლინდა მის ყველაზე ცნობილ ნაწარმოებში „უსამშობლო კაცი“, რომელიც მან 1863 წლის ზაფხულში (სამოქალაქო ომის დროს) დაწერა და იმავე წლის ბოლოს ჟურნალ „ატლანტიკ მანსლის“ ფურცლებზე გამოაქვეყნა. რა არის სამშობლოს მოწყვეტილი კაცის ცხოვრება? რა ფასი აქვს თავისუფლებას სამშობლოს გარეშე? — ეს მწვავე და მარადიული თემაა მხატვრულად დამუშავებული ამ მოთხრობაში. „უსამშობლო კაცში“ აღწერილია ამერიკელი ოფიცრის ტრაგიკული ბედი, ბედი ფილიპ ნოლანისა, რომელმაც ახალგაზრდობაში წარმოთქვა საბედისწერო სიტყვები: „ეშმაკმა დასწყევლოს თქვენი შეერთებული შტატები!..“, ამის გამო უსამშობლოდ ყოფნა მიესაჯა და ამ სასჯელმა მრავალი წლის მერე ათქმევინა: „ადამიანთა მიღმა... ოფიცრებს მიღმა, მთავრობის მიღმა და მთელი ხალხის მიღმაც არის თვით სამშობლო, შენი სამშობლო და შენ მისი შვილი ხარ, ისევე როგორც შენი მშობელი დედისა და ისევე ეკუთვნი მას, როგორც დედას“. ფილიპ ნოლანი მალევე იქცა ეროვნულ მითად. უოლტერ დემროშმა ამ მოთხრობის მიხედვით შექმნა ოპერა, რომელიც 1937 წელს ნიუ-იორკში, „მეტროპოლიტენ ოპერის“ სცენაზე დაიდგა. „რა არის თავისუფლება?“ კრებული მესამე, თბილისი, 2015, გვ. 47.
ტავაუს ბორცვების ეროვნული პარკი

ტავაუს ბორცვების ეროვნული პარკი — ეროვნული პარკი მალაიზიაში, საბაჰის შტატში. შეიქმნა 1979 წელს, ქალაქ ტავაუს წყალშემკრები აუზის დაცვის მიზნით. მდებარეობს ტავაუდან 24 კილომეტრში და მოიცავს 279,72 კმ² ფართობზე გადაჭიმულ დაბლობის დეპტეროკარპულ წვიმის ტყეს, რომელიც გარშემორტყმულია ზეთის პალმებისა და კაკაოს პლანტაციებით. პარკში მრავლადაა საპიკნიკე და საკემპინგე ზონები. მოიცავს უსწორმასწორი ვულკანურ ლანდშაფტს, სადაც წარმოდგენილია ცხელი წყაროები და სანახაობრივი ჩანჩქერები. უმაღლესი წერტილია მაგდალენას მთა (1310 მ). ეროვნულ პარკს მართავს სახელმწიფო ინსტიტუტი „საბაჰის პარკები“. მალაიზიის ეროვნული პარკების სია ტავაუს ბორცვების ეროვნული პარკის რუკები
მთიანი ყარაბაღის კომპარტიის პირველი მდივანი

საბჭოთა კავშირის კომუნისტური პარტიის მთიანი ყარაბაღის რეგიონული პარტიის პირველი მდივანი — თანამდებობა აზერბაიჯანის სსრ-ის მთიანი ყარაბაღის ავტონომიური ოლქის უმაღლეს ხელისუფლებაში. თანამდებობა შეიქმნა 1923 წლის ივლისში და გაუქმდა 1990 წლის 27 აგვისტოს. პირველ მდივანს დე ფაქტო, როგორც წესი, პოლიტბიურო ნიშნავდა ან გენერალური მდივნი. [1] World Statesmen.org
განჯის ჭიშკარი

განჯის ჭიშკარი — შუა საუკუნეების განჯის ხელოვნების ნიმუში. ჭიშკარი დაამზადა ქურთული წარმოშობის დინასტიის შედადიანების წარმომადგენლის შაპურ I-ის ბრძანებით ოსტატმა იბრაჰიმ იბნ ოსმანმა, როდესაც მმართველმა მოიფიქრა აეშენებინა დიდებული ციხესიმაგრე და დაეყენებინა დიდი ჭიშკრები ქალაქის ექვს სხვადასხვა შესასვლელში. განჯის ციხესიმაგრის ჭიშკარი დამზადებულია თუჯისა და რკინისაგან. გარედან შემკულია ორნამენტებით და მოჩითვის მეთოდით შესრულებული მოხატულობით. შაპურ I-ის ბრძანებით კარიბჭეზე ქუფიზე შეუსრულებიათ წარწერა, რომელიც მოგვითხრობს კარის შემქმნელზე და შექმნის დროზე. დავით აღმშენებლის მემკვირდემ დემეტრე I-მა (1125-1156 წწ.) 1138-1139 წლებში განჯაში ლაშქრობისას ქალაქი აიღო, მისი ჭიშკარი გამარჯვების ნიშნად წამოიღო და გელათის მონასტერს შესწირა, როგორც სამხედრო ნადავლი, სადაც შესაფერისი ქართული წარწერით დღემდე დაცულია. დემეტრეს ლაშქრობას დაემთხვა სასტიკი მიწისძვრა, რომელმაც პირისაგან მიწისა აღგავა ქალაქი განჯა. ამჟამად ჭიშკრის მხოლოდ ერთი ფრთაა გადარჩენილი, რომელიც გელათის მონასტრის კარიბჭეშია ჩამონტაჟებული. ქართული წარწერა დაზიანებულია და ასე იკითხება: განჯის ჭიშკრის ქართული ასომთავრულის ფრაგმენტები დაცულია ქუთაისის ისტორიულ მუზეუმში. ↑ Древние Ворота Гянджи. დაარქივებულია ორიგინალიდან — 2017-01-09. ციტირების თარიღი: 2017-04-22. ↑ Ворота древней Гянджи. ↑ გელათის კომპლექსი – რამდენიმე საინტერესო ცნობა ↑ ივ. ჯავახიშვილი, ქართველი ერის ისტორია, ტ. 2, თბ., 1966, გვ., 363 ↑ Гянджинские ворота. ↑ ივ. ჯავახიშვილი, ქართველი ერის ისტორია, ტ. 2, თბ., 1966, გვ., 223
ბიჭუნა და კარლსონი

ბიჭუნა და კარლსონი — საბჭოთა ნახატი ანიმაციური ფილმი. ეფუძნება შვედი მწერალ ასტრიდ ლინდგრენის კარლსონის ტრილოგიის პირველ ნაწილს. გადაღებულია რეჟისორ ბორის სტეპანცევის მიერ. გამოვიდა 1968 წელს. ფილმზე მუშაობისას საბჭოთა ანიმაციაში პირველად გამოიყენეს ელექტროგრაფია. კლარა რუმიანოვა — ბიჭუნა ვასილი ლივანოვი — კარლსონი ვალენტინა ლეონტიევა — ბიჭუნას დედა მარია ვინოგრადოვა — ლეკვის პატრონი ბიჭუნა 1970 — საბჭოთა კინოფესტივალი მინსკში, პირველი პრემია ანიმაციური ფილმების კატეგორიაში. გარდა გენადი გლადკოვის მიერ დაწერილი მუსიკის, გამოყენებულია მერვ გრიფინის კომპოზიცია „House of Horrors“ (1962), შესრულებული Charles Grean Orchestra-ს მიერ. თავის მხრივ, ეს არის კამილ სენ-სანსის „სიკვდილის ცეკვის“ და ფრიდერიკ შოპენის „სამგლოვიარო მარშის“ ინტერპრეტაცია. „ბიჭუნა და კარლსონი“ — კინოფილმების ინტერნეტ-მონაცემთა ბაზა (ინგლისური) „ბიჭუნა და კარლსონი“ საიტზე Animator.ru
კარლსონი დაბრუნდა

კარლსონი დაბრუნდა (რუს. Карлсон вернулся) — საბჭოთა ნახატი ანიმაციური ფილმი. ეფუძნება შვედი მწერალ ასტრიდ ლინდგრენის კარლსონის ტრილოგიის მეორე ნაწილს. გადაღებულია რეჟისორ ბორის სტეპანცევის მიერ. გამოვიდა 1970 წელს. კლარა რუმიანოვა — ბიჭუნა ვასილი ლივანოვი — კარლსონი ფაინა რანევსკაია — ფრეკენ ბოკი „კარლსონი დაბრუნდა“ — კინოფილმების ინტერნეტ-მონაცემთა ბაზა (ინგლისური) „კარლსონი დაბრუნდა“ საიტზე Animator.ru
ვლადისლავ სტარევიჩი

ვლადისლავ სტარევიჩი (დ. 8 აგვისტო [ ძვ. სტ. 27 ივლისი] 1882, მოსკოვი, რუსეთის იმპერია — გ. 26 თებერვალი, 1965, პარიზი, საფრანგეთი) — პოლონური წარმოშობის რუსი და ფრანგი რეჟისორი, თოჯინური სიუჟეტური ანიმაციური ფილმების პირველი შექმნელი. უოლტ დისნეის აზრით, მან მსოფლიოს ყველა ანიმატორს რამდენიმე ათწლეულით გაუსწრო. სტარევიჩის თოჯინები გამოირჩევიან დახვეწილი მიმიკით და დეტალიზაციით, რაც იმ დროისთვის მსოფლიო ანიმაციაში სიახლეს წარმოადგენდა. 1950-იან წლებში შემოქმედის ფილმების წარმატებამ იკლო. გაჭირვების ჟამს, როდესაც უფროსმა ქალიშვილმა მხედველობა დაკარგა, დაიწყო საკუთარი თოჯინების გაყიდვა. ვლადისლავ სტარევიჩი კინოფილმების ინტერნეტ-მონაცემთა ბაზაში
ვამეყ II დადიანი

ვამეყ II დადიანი (გ. 1482) — ოდიშის ერისთავი 1474-1482 წლებში, ძე მამია II დადიანისა. ვახუშტი ბატონიშვილის მიხედვით, ვამეყი ოდიშს თავისი ძმისშვილის, შამადავლეს გარდაცვალების შემდეგ დაეუფლა. ვამეყის გაერისთავების გარემოებები ქართულ წყაროებში არ ჩანს, თუმცა 1475 წლის ივლისში ოდიშში ჩასული ვენეციელი დიპლომატი ამბროჯიო კონტარინი აღნიშნავს, რომ ქვეყანაში მისი მმართველის გარდაცვალების გამო არეულობა სუფევდა. ვამეყის გაერისთავება იმერეთის მეფის ბაგრატ VI-ის თანხმობით მოხდა, მაგრამ მალევე დადიანი აფხაზებთან და კახაბერ II გურიელთან ერთად ბაგრატს დაუპირისპირდა, ისარგებლა მეფის ქართლში ყოფნით და იმერეთის შევიწროებას მიჰყო ხელი. ქართლიდან მობრუნებული ბაგრატი 1477 წელს იმერეთ-ქართლის ჯარით შეიჭრა ოდიშში, დაამარცხა ვამეყი, აიძულა დამორჩილებოდა მას და ოდიშის სპით ქართლის მეფე კონსტანტინე II-ის წინააღმდეგ სალაშქროდაც იახლა. 1478 წელს, ბაგრატის სიკვდილის შემდეგ ვამეყ დადიანმა არ მისცა საშუალება მის მემკვიდრეს ალექსანდრე II-ს გამეფებულიყო და ხელი შეუწყო ქართლის მეფე კონსტანტინე II-ს დაუფლებოდა იმერეთს. ვამეყი 1482 წელს გარდაიცვალა, რის შემდეგაც შამადავლეს შვილი ლიპარიტ II გადადიანდა. ქართლის ცხოვრება, ტ. IV: ბატონიშვილი ვახუშტი, აღწერა სამეფოსა საქართველოსა (ტექსტი დადგენილი ყველა ძირითადი ხელნაწერის მიხედვით ს. ყაუხჩიშვილის მიერ), თბ., 1973. ბერაძე თ., ვამეყ II დადიანი // ენციკლოპედია „საქართველო“, ტ. 3, თბ., 2014. — გვ. 149.
მიდლზბრო (საფეხბურთო კლუბი)

საფეხბურთო კლუბი „მიდლზბრო“ (ინგლ. Middlesbrough F.C.) — ინგლისური საფეხბურთო კლუბი ქალაქ მიდლზბროში, ჩრდილოეთ იორკშირში. დაარსდა 1876 წელს და საშინაო მატჩებს 1995 წლიდან ატარებს რივერსაიდ სტეიდიუმზე. „მიდლზბრო“ იყო ერთ-ერთი იმ კლუბთაგანი, რომელიც ასპარეზობდა პრემიერლიგის ეპოქის დაწყებისას (1992), იმავე წელს კი დატოვა ინგლისის უმაღლესი ლიგა. გუნდის ისტორიული მეტოქეები არიან „სანდერლენდი“ და „ნიუკასლი“. რივერსაიდელები აგრეთვე მართავენ იორკშირულ დერბის „ლიდს იუნაიტედის“ წინააღმდეგ. 2004 წელს გუნდმა მოიგო ლიგის თასი. ინგლისის ჩემპიონშიპში გატარებული შვიდი წლის შემდეგ, „მიდლზბრომ“ 2016 წელს მოიპოვა პრემიერლიგის საგზური. ვიკისაწყობში არის გვერდი თემაზე: მიდლზბრო (საფეხბურთო კლუბი) ოფიციალური საიტი მიდლზბრო Twitter-ზე კლუბის პროფილი Soccerway-ზე კლუბის პროფილი Transfermarket-ზე ↑ Glover, Andrew. (18 ივლისი, 2016) Riverside's new capacity confirmed after stadium's summer refit. ციტირების თარიღი: 26 ივლისი, 2016
ალექსანდრე ბაგრატიონ-გრუზინსკი

ალექსანდრე ბაგრატის ძე ბაგრატიონ-გრუზინსკი (დ. 1820 - გ. 1865) — ქართველი ბატონიშვილი. ალექსანდრე დაიბადა 1820 წელს. იგი იყო ბაგრატ ბატონიშვილის უმცროსი ვაჟი და ქართლ-კახეთის უკანასკნელი მეფის, გიორგი XII-ს შვილიშვილი. ალექსანდრე მოგვიანებით იყო ბაგრატიონთა დინასტიის მეთაური. გარდაიცვალა 1865 წელს. ალექსანდრე დაქორწინებული იყო ორჯერ: პირველად მან ცოლად შეირთო ელენე თარხან-მოურავი (1831–1903), ხოლო მოგვიანებით კი ქეთევან ანდრონიკაშვილი. ალექსანდრეს პირველი ქორწინებიდან ეყოლა 9 შვილი. ეკატერინე ბაგრატიონ-გრუზინსკაია (დაიბადა 1852) ბაგრატ ბაგრატიონ-გრუზინსკი (დაიბადა 1853) ილია ბაგრატიონ-გრუზინსკი (1854–1885) პეტრე ბაგრატიონ-გრუზინსკი (1857–1922) გიორგი ბაგრატიონ-გრუზინსკი (1858–1922) მიხეილ ბაგრატიონ-გრუზინსკი (1860–1935) სოფიო ბაგრატიონ-გრუზინსკაია (1861–1863) ივანე ბაგრატიონ-გრუზინსკი (დაიბადა 1863) ლევან ბაგრატიონ-გრუზინსკი (1863–1864). პეტრე ბაგრატიონ-გრუზინსკი.-თბ.,2004.-გვ.70. ბაგრატიონები.-თბ.,2003.-გვ.533 დადიანები, თბ., 2011. -გვ.380. Almanach de Gotha Думин, 1996, p74
Slowhand

Slowhand — ბრიტანელი როკ-მუსიკოს ერიკ კლეპტონის მეხუთე სტუდიური ალბომი. იგი გამოვიდა ლეიბლზე RSO, 1977 წელს. Slowhand-იდან გამოიცა ორი, ჰიტად ქცეული სინგლი "Lay Down Sally" და "Wonderful Tonight". 2012 წელს გამოვიდა ალბომის დელუქს-გამოცემა. 2012 წლის დელუქს გამოცემა ↑ Slowhand – Eric Clapton | Songs, Reviews, Credits | AllMusic. AllMusic. Rovi Corporation. ციტირების თარიღი: 3 ოქტომბერი 2015. ↑ კოტი, გრეგ (1993). „It's A Roller-coaster Career From Blues To Pop And Back“. Chicago Tribune. დაარქივებულია ორიგინალიდან — 2015-06-10. ციტირების თარიღი: ნოემბერი 10, 2015. ↑ კრისტგოუ, რობერტ (1981). „Eric Clapton“, Christgau's Record Guide: Rock Albums of the Seventies. Ticknor & Fields, გვ. 82. ISBN 0-89919-025-1.  ↑ 4.0 4.1 4.2 Slowhand. Acclaimed Music. დაარქივებულია ორიგინალიდან — 2016-03-05. ციტირების თარიღი: ნოემბერი 10, 2015. ↑ „Review: Slowhand“. Q. EMAP Metro Ltd (113): 104. თებერვალი 1996. ციტირების თარიღი: 3 ოქტომბერი 2015. ↑ Considine, J. D. (2 ნოემბერი 2004). The New Rolling Stone Album Guide, 4, revised, Simon & Schuster. ISBN 0-7432-0169-8.  ↑ "Eric Clapton – Slowhand" (ჰოლანდიურად). Ultratop.be. Hung Medien. წაკითხვის თარიღი 3 ოქტომბერი 2015. ↑ "Eric Clapton – Slowhand" (ფრანგულად). Ultratop.be. Hung Medien. წაკითხვის თარიღი 3 ოქტომბერი 2015. ↑ "საუკეთესო უცხოური ალბომები]" (ხორვატულად). საუკეთესო უცხოური ალბომები. ხორვატიის დისკოგრაფიების ასოციაცია. წაკითხვის თარიღი 3 ოქტომბერი 2015. ↑ „Dutchcharts.nl – Eric Clapton – Slowhand“ (ჰოლანდიურად). Hung Medien. წაკითხვის თარიღი 3 ოქტომბერი 2015. ↑ "Longplay-Chartverfolgung at Musicline" (გერმანულად). Musicline.de. Media Control. წაკითხვის თარიღი 3 ოქტომბერი 2015. ↑ "Eric Clapton – Slowhand". Charts.org.nz. Hung Medien. წაკითხვის თარიღი 3 ოქტომბერი 2015. ↑ "Eric Clapton – Slowhand". Norwegiancharts.com. Hung Medien. წაკითხვის თარიღი 3 ოქტომბერი 2015. ↑ "Eric Clapton – Slowhand". Swedishcharts.com. Hung Medien. წაკითხვის თარიღი 3 ოქტომბერი 2015. ↑ "Eric Clapton | შემსრულებელი | ოფიციალური ჩარტების კომპანია". ბრიტანეთის ალბომების ჩარტი. ოფიციალური ჩარტების კომპანია. წაკითხვის თარიღი 3 ოქტომბერი 2015. ↑ Eric Clapton – Slowhand | Awards | AllMusic. AllMusic. Rovi Corporation. ციტირების თარიღი: 3 ოქტომბერი 2015. ↑ "Eric Clapton ალბომების და სიმღერების ისტორია ჩარტებში" ბილბორდის კატალოგის საუკეთესო ალბომები - Eric Clapton. Prometheus Global Media. წაკითხვის თარიღი 3 ოქტომბერი 2015. ↑ Canadian album certifications – Eric Clapton – Slow Hand. Music Canada. ↑ 19.0 19.1 ოფიციალური შვეიცარიული ჩარტების და მუსიკის საზოგადოება: ჯილდოები (Eric Clapton; 'Slowhand'). Hung Medien. ↑ British album certifications – Eric Clapton – Slowhand. ბრიტანეთის ფონოგრამების მწარმოებლების ასოციაცია. შეიყვანეთ Slowhand ველში Search. აირჩიეთ Title ველში Search by. შეიყვანეთ album ველში By Format. დააწკაპუნეთ ღილაკზე Go ↑ American album certifications – Eric Clapton – Slowhand. ამერიკის ხმისჩამწერი კომპანიების ასოციაცია. საჭიროების შემთხვევაში, უნდა აირჩიოთ Advanced, შემდეგ Format, შემდეგ Album, და ბოლოს - SEARCH
ნახიჩევანის კომპარტიის პირველი მდივანი

საბჭოთა კავშირის კომუნისტური პარტიის ნახიჩევანის რეგიონული პარტიის პირველი მდივანი — თანამდებობა აზერბაიჯანის სსრ-ის ნახიჩევანის ასსრ-ის უმაღლეს ხელისუფლებაში. თანამდებობა შეიქმნა 1920 წელს და გააუქმდა 1991 წლის აგვისტოში. პირველ მდივანს დე ფაქტო, როგორც წესი, პოლიტბიურო ნიშნავდა ან გენერალური მდივანი. ნახიჩევანის ავტონომიური საბჭოთა სოციალისტური რესპუბლიკა [1] World Statesmen.org
ანიმაციური ფილმების მონაცემთა დიდი ბაზა

ანიმაციური ფილმების მონაცემთა დიდი ბაზა (ინგლ. The Big Cartoon DataBase, შემოკლებით BCDB) — ინტერნეტ-მონაცემთა ბაზა ანიმაციური მოკლემეტრაჟიანი და სრულმეტრაჟიანი, აგრეთვე ტელესერიალების შესახებ. პროექტი დაიწყო 1996 წელს, ავტორის, დევი კოხის კომპიუტერში სიის შექმნით. მასალით სხვების მხრიდან დაინტერესების გამო, 1998 წელს ბაზა ინტერნეტში გამოქვეყნდა, როგორც ძიებას დაქვემდებარებული რესურსი, მიძღვნილი ანიმაციური ნამუშევრების შესახებ ინფორმაციის მოძიებისადმი. გარდა ამისა, საიტზე წარმოდგენილია გამხმოვანებლების, პროდიუსერების, რეჟისორების და ფილმების მიმოხილვების სექციები. 2003 წელს BCDB არაკომერციულ კორპორაციად ჩამოყალიბდა. 2009 წელს, კოხის განცხადებით, მასზე წარმოდგენილი იყო 100 000-მდე ფილმის მონაცემი. ოფიციალური საიტი ↑ 1.0 1.1 Koch, Dave. About BCDB. BCDB. ციტირების თარიღი: November 12, 2009. ↑ „Best Free Reference Web Sites: Eighth Annual List“. Reference & User Services Quarterly. Reference and User Services Association. May 1, 2006. ISSN 1094-9054. დაარქივებულია ორიგინალიდან — ივლისი 21, 2011. ციტირების თარიღი: November 12, 2009. ↑ 100K!. BCDB. დაარქივებულია ორიგინალიდან — იანვარი 2, 2013. ციტირების თარიღი: November 12, 2009.
Take Your Time

Take Your Time — ამერიკელი მომღერალ და მუსიკოს სკეტმენ ჯონის მესამე და უკანასკნელი სტუდიური ალბომი, გამოცემული აღნიშნული ფსევდონიმით. გამოვიდა 1999 წლის 1 ივნისს. მიუხედავად იმისა, რომ ჩაწერის დროს ფილტვების კიბო აწუხებდა, მომღერალმა მოასწრო დისკის დასრულება. 3 დეკემბერს სკეტმენი გარდაიცვალა კალიფორნიაში (აშშ), საკუთარ სახლში. ალბომიდან ოფიციალური მუსიკალური ვიდეოები არ გამოცემულა. ალბომიდან ოთხი სინგლი გამოიცა. „Scatmambo“ შევიდა გერმანულ ფილმში „პლანეტა დედამიწის სასიყვარულო სცენები“. იაპონიაში გამოვიდა ორმაგი A-მხარის მქონე „The Chickadee Song“/„Take Your Time“. „Take Your Time“ ევროპულ ქვეყნებში გამოვიდა, თავდაპირველად 6 სიმღერით, მოგვიანებით - 4 სიმღერით, სკეტმენ ჯონის გარდაცვალების შემდეგ. „Ichi Ni San“ ასევე გამოიცა ევროპაში და გერმანიაში წარმატება იქონია. ალბომის ანოტაციებში წერია - This album is dedicated to you (ქართ. ალბომი თქვენ გეძღვნებათ.) ყველა სიმღერის ავტორი — ჯონ ლარკინი, გარდა მითითებულისა. ↑ Take Your Time Discogs-ზე
ვამეყ I დადიანი

ვამეყ I დადიანი (გ. 1396) — ოდიშის ერისთავი 1384-1396 წლებში, ძე გიორგი II დადიანისა. ჰქონდა ერისთავთერისთავისა და მანდატურთუხუცესის ტიტული. ასე იწოდება ვამეყი ხობის მონასტრის კედლის წარწერაში და, ასევე, წალენჯიხისა და ჯუმათის მთავარანგელოზის ამჟამად დაკარგული ხატების წარწერებში. ვახუშტი ბატონიშვილის მიხედვით, ვამეყის დამორჩილებას ცდილობდა იმერეთის განდგომილი ერისთავი გიორგი I, რომელმაც 1398 წელს თავი მეფედ გამოაცხადა. 1392 წელს ვამეყმა დაამარცხა გიორგი, რომელიც ამ ბრძოლაში დაიღუპა. ამის შემდეგ დადიანის თანადგომით საქართველოს მეფემ გიორგი VII-მ შეძლო თავისი ძალაუფლების განმტკიცება დასავლეთ საქართველოში. ვამეყმა ასევე „ურწმუნოებისა და ორგულობისათჳს“ დალაშქრა ჯიქეთი, დაანგრია „სიმაგრენი გაგარი და უღაღნი“, წამოიყვანა მძევლები და გამარჯვების ნიშნად წამოიღო მარმარილოს სვეტებითა და ფიქლები, რომლითაც ხობის ეკლესიას თავისი მშობლების ეგვტერი მიაშენა. ამ ამბის შესახებ მოთხრობილია საძვალის სამხრეთ კედლის წარწერაში: ვამეყისვე თაოსნობით კონსტანტინეპოლიდან საგანგებოდ მოწვეულმა მხატვრმა კირ მანუელ ევგენიკოსმა მოხატა წალენჯიხის ეკლესია. ვამეყს თავისი სახელით ვერცხლის ფულიც მოუჭრია. შემონახულია ე. წ. კირმანეული ტიპის მონეტა ზურგზე ტრაპიზონის მფარველი წმინდანის, ევგენიოსის გამოსახულებით, შუბლზე კი შებრუნებით მოთავსებული მხედრული წარწერით „ვამეყ“. ვამეყს ჰყოლია და მარეხი (ცნობილია ხობის წარწერიდან) და ძმა კახაბერი, ერისთავთერისთავი გურიისა. ვახუშტის თანახმად, ვამეყი 1396 წელს გარდაიცვალა და მომდევნო დადიანი მისი ძე მამია. ქართლის ცხოვრება, ტ. IV: ბატონიშვილი ვახუშტი, აღწერა სამეფოსა საქართველოსა (ტექსტი დადგენილი ყველა ძირითადი ხელნაწერის მიხედვით ს. ყაუხჩიშვილის მიერ), თბ., 1973. — გვ. 803. ბერაძე თ., ვამეყ I დადიანი // ენციკლოპედია „საქართველო“, ტ. 3, თბ., 2014. — გვ. 149. ცენტრალური და ადგილობრივი სამოხელეო წყობა შუა საუკუნეების საქართველოში: ენციკლოპედიური ლექსიკონი (პროექტის ხელმძღვ. — თამარ აბულაძე), თბ., 2017. — გვ. 154-155. კირმანეული თეთრი, ვამეყის ფული წმინდა ევგენიოსის გამოსახულებით — ქართული ნუმიზმატიკის ინგლისურ-ქართული ონლაინ-კატალოგი, თბილისის სახელმწიფო უნივერსიტეტი, 2013.